พระราชกฤษฎีกาการได้รับเงินประจำตำแหน่งของข้าราชการตำรวจ พ.ศ. 2568พระราชกฤษฎีกา การได้รับเงินประจำตำแหน่งของข้าราชการตำรวจ พ.ศ. ๒๕๖๘พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๒๐ มีนาคม พ.ศ. ๒๕๖๘ เป็นปีที่ ๑๐ ในรัชกาลปัจจุบันพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดประเภทตำแหน่งและการได้รับเงินประจำตำแหน่งของข้าราชการตำรวจอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๙๘ วรรคสาม แห่งพระราชบัญญัติตำรวจแห่งชาติ พ.ศ. ๒๕๖๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกาการได้รับเงินประจำตำแหน่งของข้าราชการตำรวจ พ.ศ. ๒๕๖๘"มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกพระราชกฤษฎีกาการได้รับเงินประจำตำแหน่งของข้าราชการตำรวจ พ.ศ. ๒๕๕๘มาตรา 4 มาตรา ๔ ให้ข้าราชการตำรวจซึ่งดำรงตำแหน่งที่มีฐานะและหน้าที่ในการบริหารงานดังต่อไปนี้ ได้รับเงินประจำตำแหน่งประเภทบริหารระดับสูง (๑) ผู้บัญชาการตำรวจแห่งชาติ (๒) รองผู้บัญชาการตำรวจแห่งชาติ จเรตำรวจแห่งชาติ หรือเทียบเท่า (๓) ผู้ช่วยผู้บัญชาการตำรวจแห่งชาติ รองจเรตำรวจแห่งชาติ หรือเทียบเท่า (๔)มาตรา 4 ผู้บัญชาการ จเรตำรวจ หรือเทียบเท่า (๕) รองผู้บัญชาการ รองจเรตำรวจ หรือเทียบเท่า (๖) ผู้บังคับการหรือเทียบเท่า (๗) รองผู้บังคับการหรือเทียบเท่ามาตรา 5 มาตรา ๕ ให้ข้าราชการตำรวจซึ่งดำรงตำแหน่งผู้กำกับการหรือเทียบเท่าที่มีฐานะและหน้าที่ในการบริหารงาน ได้รับเงินประจำตำแหน่งประเภทบริหารระดับกลางมาตรา 6 มาตรา ๖ ให้ข้าราชการตำรวจซึ่งมียศตั้งแต่พันตำรวจโทขึ้นไปและดำรงตำแหน่งดังต่อไปนี้ ได้รับเงินประจำตำแหน่งประเภทวิชาชีพเฉพาะ (วช.) (๑) ตำแหน่งที่มีลักษณะงานวิชาชีพที่ต้องปฏิบัติโดยผู้สำเร็จการศึกษาในระดับปริญญาที่ไม่อาจมอบหมายให้ผู้มีคุณวุฒิอย่างอื่นปฏิบัติงานแทนได้มาตรา 6 และเป็นงานที่มีผลกระทบต่อชีวิตและทรัพย์สินของประชาชนอย่างเห็นได้ชัด โดยมีองค์กรตามกฎหมายทำหน้าที่ตรวจสอบ กลั่นกรอง และรับรองการประกอบวิชาชีพ รวมทั้งลงโทษผู้กระทำผิดกฎหมายเกี่ยวกับการประกอบวิชาชีพดังกล่าว ซึ่งได้แก่ตำแหน่งที่ปฏิบัติหน้าที่ในวิชาชีพเฉพาะ ดังต่อไปนี้ (ก) วิชาชีพเฉพาะกายภาพบำบัด (ข)มาตรา 6 วิชาชีพเฉพาะกายอุปกรณ์ (ค) วิชาชีพเฉพาะการทันตแพทย์ (ง) วิชาชีพเฉพาะการพยาบาล (จ) วิชาชีพเฉพาะการแพทย์ (ฉ) วิชาชีพเฉพาะการสัตวแพทย์ (ช) วิชาชีพเฉพาะกิจกรรมบำบัด (ซ) วิชาชีพเฉพาะจิตวิทยาคลินิก (ฌ) วิชาชีพเฉพาะเทคนิคการแพทย์ (ญ) วิชาชีพเฉพาะเทคโนโลยีหัวใจและทรวงอก (ฎ) วิชาชีพเฉพาะแพทย์แผนไทย (ฏ)มาตรา 6 วิชาชีพเฉพาะเภสัชกรรม (ฐ) วิชาชีพเฉพาะวิศวกรรมเครื่องกล (ฑ) วิชาชีพเฉพาะวิศวกรรมไฟฟ้า (ฒ) วิชาชีพเฉพาะวิศวกรรมไฟฟ้าสื่อสาร (ณ) วิชาชีพเฉพาะวิศวกรรมโยธา (ด) วิชาชีพเฉพาะเวชศาสตร์การสื่อความหมาย (ต) วิชาชีพเฉพาะสถาปัตยกรรม (ถ) วิชาชีพเฉพาะสังคมสงเคราะห์ (๒)มาตรา 6 ตำแหน่งที่มีลักษณะงานวิชาชีพที่ต้องปฏิบัติโดยผู้สำเร็จการศึกษาในระดับปริญญาที่ไม่อาจมอบหมายให้ผู้มีคุณวุฒิอย่างอื่นปฏิบัติงานแทนได้ และเป็นงานที่มีผลกระทบต่อชีวิตและทรัพย์สินของประชาชนอย่างเห็นได้ชัด อีกทั้งเป็นงานที่ขาดแคลนกำลังคนในภาคราชการ ซึ่งได้แก่ตำแหน่งที่ปฏิบัติหน้าที่ในวิชาชีพเฉพาะมาตรา 6 ดังต่อไปนี้ (ก) วิชาชีพเฉพาะการเดินเรือ (ข) วิชาชีพเฉพาะฟิสิกส์รังสี (ค) วิชาชีพเฉพาะรังสีการแพทย์ (ง) วิชาชีพเฉพาะวิศวกรรมจราจร (จ) วิชาชีพเฉพาะวิศวกรรมนิวเคลียร์ (ฉ) วิชาชีพเฉพาะวิศวกรรมโลหการ (๓)มาตรา 6 ตำแหน่งที่มีลักษณะงานวิชาชีพที่ต้องปฏิบัติโดยผู้สำเร็จการศึกษาในระดับปริญญาที่ไม่อาจมอบหมายให้ผู้มีคุณวุฒิอย่างอื่นปฏิบัติงานแทนได้ และเป็นงานทางวิทยาศาสตร์และเทคโนโลยีที่มีลักษณะในเชิงวิจัยและพัฒนา อีกทั้งเป็นงานที่ขาดแคลนกำลังคนในภาคราชการ ซึ่งได้แก่ตำแหน่งที่ปฏิบัติหน้าที่ในวิชาชีพเฉพาะมาตรา 6 ดังต่อไปนี้ (ก) วิชาชีพเฉพาะการผลิตไอโซโทป (ข) วิชาชีพเฉพาะกีฏวิทยารังสี (ค) วิชาชีพเฉพาะชีววิทยารังสี (ง) วิชาชีพเฉพาะนิวเคลียร์เคมี (จ) วิชาชีพเฉพาะนิวเคลียร์ฟิสิกส์ (ฉ) วิชาชีพเฉพาะวิชาการคอมพิวเตอร์ (ช) วิชาชีพเฉพาะวิศวกรรมการเกษตร (ซ) วิชาชีพเฉพาะวิศวกรรมอากาศยานมาตรา 7 มาตรา ๗ ให้ข้าราชการตำรวจซึ่งดำรงตำแหน่งรองผู้บังคับการหรือเทียบเท่าขึ้นไปที่ต้องปฏิบัติงานที่เป็นงานหลักของหน่วยงาน โดยอาศัยพื้นฐานของความรู้ ประสบการณ์ หรือการฝึกฝนทฤษฎีหรือหลักวิชาอันเกี่ยวข้องกับงาน และเป็นงานเชิงพัฒนาระบบหรือมาตรฐานของงาน งานอนุรักษ์ตามภารกิจมาตรา 7 หรืองานที่ต้องปฏิบัติโดยผู้มีความรู้ ความสามารถ หรือประสบการณ์เป็นอย่างสูงเฉพาะด้าน อันเป็นที่ยอมรับในวงวิชาการหรือวงการนั้น ๆ และต้องใช้ความเชี่ยวชาญเฉพาะด้าน โดยมีคุณวุฒิการศึกษาตรงกับความเชี่ยวชาญเฉพาะด้านดังต่อไปนี้ ได้รับเงินประจำตำแหน่งประเภทผู้เชี่ยวชาญเฉพาะ (ชช.) (๑) ด้านการข่าว (๒)มาตรา 7 ด้านการเงิน (๓) ด้านการบิน (๔) ด้านการฝึกอบรม (๕) ด้านการสอน (๖) ด้านการสอบสวน (๗) ด้านการสืบสวน (๘) ด้านการสืบสวนสอบสวน (๙) ด้านความมั่นคงและกิจการพิเศษ (๑๐) ด้านจราจร (๑๑) ด้านช่างศิลปกรรม (๑๒) ด้านตรวจคนเข้าเมือง (๑๓) ด้านตรวจพิสูจน์ทางวิทยาศาสตร์ (๑๔) ด้านตรวจสอบบัญชี (๑๕) ด้านตรวจสอบภายใน (๑๖)มาตรา 7 ด้านถ่ายภาพทางการแพทย์ (๑๗) ด้านนิติการ (๑๘) ด้านนิติวิทยาศาสตร์ (๑๙) ด้านป้องกันปราบปราม (๒๐) ด้านมัณฑนศิลป์ (๒๑) ด้านวิเคราะห์งบประมาณ (๒๒) ด้านวิเคราะห์งานบุคคล (๒๓) ด้านวิเคราะห์นโยบายและแผน (๒๔) ด้านวิจัยสังคมศาสตร์ (๒๕) ด้านวิชาการคอมพิวเตอร์ (๒๖) ด้านวิชาการเงิน (๒๗) ด้านวิชาการดนตรี (๒๘)มาตรา 7 ด้านวิชาการตรวจสอบบัญชี (๒๙) ด้านวิชาการทางการแพทย์ (๓๐) ด้านวิชาการบัญชี (๓๑) ด้านวิชาการประชาสัมพันธ์ (๓๒) ด้านวิชาการโภชนาการ (๓๓) ด้านวิชาการวิทยาศาสตร์การแพทย์ (๓๔) ด้านวิชาการศึกษา (๓๕) ด้านวิชาการสถิติ (๓๖) ด้านวิชาการสอบ (๓๗) ด้านวิชาการสัตวบาล (๓๘) ด้านวิชาการสาธารณสุข (๓๙)มาตรา 7 ด้านวิชาการสิ่งแวดล้อม (๔๐) ด้านวิชาการอาหารและยา (๔๑) ด้านวิทยาศาสตร์ (๔๒) ด้านวิเทศสหการ (๔๓) ด้านวิเทศสัมพันธ์ (๔๔) ด้านวิศวกรรม (๔๕) ด้านส่งเสริมและสอนการพลศึกษา (๔๖) ด้านสรรพาวุธ (๔๗) ด้านสังคมสงเคราะห์ (๔๘) ด้านสัตววิทยามาตรา 8 มาตรา ๘ ให้ข้าราชการตำรวจซึ่งมียศตั้งแต่พันตำรวจตรีขึ้นไปและดำรงตำแหน่งทางวิชาการดังต่อไปนี้ ได้รับเงินประจำตำแหน่งประเภทวิชาการในโรงเรียนตำรวจ (๑) ศาสตราจารย์ (๒) รองศาสตราจารย์ (๓) ผู้ช่วยศาสตราจารย์มาตรา 9 มาตรา ๙ ข้าราชการตำรวจซึ่งได้รับแต่งตั้งให้ดำรงตำแหน่งตามมาตรา ๔ มาตรา ๕ มาตรา ๖ มาตรา ๗ หรือมาตรา ๘ ตำแหน่งใด ชั้นยศใด หรือชั้นยศและอัตราเงินเดือนใด และปฏิบัติหน้าที่หลักของตำแหน่งดังกล่าว ให้ได้รับเงินประจำตำแหน่งในอัตราสำหรับตำแหน่งนั้น ชั้นยศนั้นมาตรา 9 หรือชั้นยศและอัตราเงินเดือนนั้นของประเภทบริหารระดับสูง ประเภทบริหารระดับกลาง ประเภทวิชาชีพเฉพาะ (วช.) ประเภทผู้เชี่ยวชาญเฉพาะ (ชช.) หรือประเภทวิชาการในโรงเรียนตำรวจ แล้วแต่กรณี ตามบัญชีอัตราเงินประจำตำแหน่งข้าราชการตำรวจท้ายกฎหมายว่าด้วยตำรวจแห่งชาติมาตรา 9 ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งอยู่แล้ว ถ้าต่อมาได้รับแต่งตั้งและปฏิบัติหน้าที่หลักในตำแหน่งสูงขึ้นโดยเป็นตำแหน่งที่มีเงินประจำตำแหน่งในอัตรามากกว่าที่ได้รับอยู่ แต่ยังไม่ได้รับชั้นยศสูงขึ้นมาตรา 9 ให้ได้รับเงินประจำตำแหน่งตามอัตราเดิมต่อไปจนกว่าจะได้รับยศสูงขึ้นมาตรา 10 มาตรา ๑๐ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งใด หากได้รับคำสั่งให้ไปปฏิบัติหน้าที่อื่นที่ไม่มีสิทธิได้รับเงินประจำตำแหน่ง และมิได้ปฏิบัติหน้าที่หลักของตำแหน่งที่ตนดำรงอยู่มาตรา 10 ไม่มีสิทธิได้รับเงินประจำตำแหน่งนั้นตั้งแต่วันที่ไม่ได้ปฏิบัติหน้าที่หลักของตำแหน่งที่ตนดำรงอยู่ เว้นแต่ในกรณีที่ได้รับคำสั่งให้ไปปฏิบัติหน้าที่อื่นที่มีลักษณะงานวิชาชีพหรือเชี่ยวชาญเฉพาะด้านเหมือนหน้าที่หลักของตำแหน่งที่ตนดำรงอยู่เดิม ให้ได้รับเงินประจำตำแหน่งในอัตราของตำแหน่งเดิมต่อไปมาตรา 11 มาตรา ๑๑ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งและปฏิบัติหน้าที่หลักของตำแหน่งนั้นไม่เต็มเดือนในเดือนใด ให้ได้รับเงินประจำตำแหน่งสำหรับเดือนนั้นตามส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าวมาตรา 12 มาตรา ๑๒ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งและได้ปฏิบัติหน้าที่หลักของตำแหน่งนั้นเกินหนึ่งตำแหน่ง ให้ได้รับเงินประจำตำแหน่งสำหรับตำแหน่งที่มีสิทธิได้รับเงินประจำตำแหน่งสูงสุดเพียงตำแหน่งเดียวมาตรา 12 เว้นแต่ข้าราชการตำรวจซึ่งได้รับแต่งตั้งให้ดำรงตำแหน่งประเภทบริหารของสถาบันการศึกษาสังกัดสำนักงานตำรวจแห่งชาติที่จัดการศึกษาระดับอุดมศึกษาระดับปริญญาที่กำหนดให้เป็นตำแหน่งประเภทวิชาการอีกประเภทหนึ่งมาตรา 12 ให้ได้รับเงินประจำตำแหน่งประเภทบริหารโดยไม่ตัดสิทธิการได้รับเงินประจำตำแหน่งประเภทวิชาการตามตำแหน่งวิชาการที่ตนครองอยู่มาตรา 13 มาตรา ๑๓ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งและได้รับคำสั่งให้ไปปฏิบัติหน้าที่ในตำแหน่งที่มีสิทธิได้รับเงินประจำตำแหน่งประเภทเดียวกัน และได้ปฏิบัติหน้าที่หลักในตำแหน่งที่ตนไปปฏิบัติหน้าที่ ให้ได้รับเงินประจำตำแหน่งตามอัตราเดิมของตนต่อไปมาตรา 13 ในกรณีที่ข้าราชการตำรวจซึ่งดำรงตำแหน่งที่มีสิทธิได้รับเงินประจำตำแหน่ง ได้รับคำสั่งให้ไปปฏิบัติหน้าที่หรือรักษาราชการแทนในตำแหน่งที่มีสิทธิได้รับเงินประจำตำแหน่งต่างประเภทกันมาตรา 13 ให้ได้รับเงินประจำตำแหน่งในอัตราของตำแหน่งเดิมต่อไปนับแต่วันที่เข้าปฏิบัติหน้าที่ในตำแหน่งที่ได้รับแต่งตั้งให้ปฏิบัติหน้าที่หรือรักษาราชการแทน แต่ทั้งนี้ต้องไม่เกินหกเดือนมาตรา 14 มาตรา ๑๔ การได้รับเงินประจำตำแหน่งของข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่ง ให้เป็นไปตามคำสั่งของผู้มีอำนาจสั่งเลื่อนเงินเดือน ซึ่งจะต้องระบุด้วยว่าให้ได้รับเงินประจำตำแหน่งในประเภทใด ตำแหน่งใด และอัตราใด ทั้งนี้ หากมีสิทธิได้รับเงินประจำตำแหน่งอยู่ก่อนแล้วมาตรา 14 ต้องระบุว่าให้ขาดจากเงินประจำตำแหน่งเดิมมารับเงินประจำตำแหน่งใหม่ตั้งแต่เมื่อใด ซึ่งต้องไม่ก่อนวันที่เริ่มเข้าปฏิบัติหน้าที่ในตำแหน่งใหม่มาตรา 15 มาตรา ๑๕ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดละทิ้งหรือทอดทิ้งหน้าที่ราชการโดยไม่มีเหตุอันสมควร ไม่มีสิทธิได้รับเงินประจำตำแหน่งในวันที่ผู้นั้นละทิ้งหรือทอดทิ้งหน้าที่ราชการมาตรา 16 มาตรา ๑๖ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดถึงแก่ความตายในระหว่างรับราชการ ให้ได้รับเงินประจำตำแหน่งจนถึงวันที่ถึงแก่ความตายมาตรา 17 มาตรา ๑๗ การได้รับเงินประจำตำแหน่งของผู้มีสิทธิได้รับเงินประจำตำแหน่งในกรณีลาออก ให้ออก ปลดออก ไล่ออก หรือพ้นจากราชการเพราะเกษียณอายุ ให้เป็นไปตามหลักเกณฑ์ดังนี้ (๑) กรณีลาออก ให้ได้รับเงินประจำตำแหน่งจนถึงวันก่อนวันถึงกำหนดลาออก เว้นแต่ยังไม่ได้รับทราบคำสั่งอนุญาตให้ลาออกมาตรา 17 และผู้นั้นยังคงปฏิบัติหน้าที่หลักของตำแหน่งที่มีสิทธิได้รับเงินประจำตำแหน่งต่อมา ให้ข้าราชการตำรวจผู้นั้นได้รับเงินประจำตำแหน่งจนถึงวันรับทราบคำสั่ง ควรรับทราบคำสั่ง หรือวันที่กฎหมายกำหนดให้ลาออก แล้วแต่กรณี (๒) กรณีให้ออก ปลดออก หรือไล่ออก ให้ได้รับเงินประจำตำแหน่งจนถึงวันก่อนวันที่ระบุในคำสั่งมาตรา 17 เว้นแต่ยังไม่ได้รับทราบคำสั่งและผู้นั้นยังคงปฏิบัติหน้าที่หลักของตำแหน่งที่มีสิทธิได้รับเงินประจำตำแหน่งต่อมา ให้ได้รับเงินประจำตำแหน่งจนถึงวันรับทราบคำสั่งหรือควรรับทราบคำสั่ง แล้วแต่กรณี (๓) ในกรณีตาม (๑) หรือ ( ๒) หากจำเป็นต้องส่งมอบงานในหน้าที่มาตรา 17 ให้ได้รับเงินประจำตำแหน่งต่อไปได้จนถึงวันส่งมอบงานเสร็จภายในเวลาอันไม่ชักช้าตามที่ผู้บังคับบัญชาจะกำหนดตามสภาพของงาน แต่ต้องไม่เกินสิบห้าวันนับแต่วันที่ระบุในคำสั่ง วันรับทราบคำสั่งหรือควรรับทราบคำสั่ง แล้วแต่กรณี (๔) กรณีพ้นจากราชการเพราะเกษียณอายุตามกฎหมายว่าด้วยบำเหน็จบำนาญข้าราชการมาตรา 17 ให้ได้รับเงินประจำตำแหน่งถึงวันสิ้นปีงบประมาณมาตรา 18 มาตรา ๑๘ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดถูกสั่งพักราชการหรือให้ออกจากราชการไว้ก่อน ไม่มีสิทธิได้รับเงินประจำตำแหน่งตั้งแต่วันที่ถูกสั่งพักราชการหรือให้ออกจากราชการไว้ก่อนมาตรา 19 มาตรา ๑๙ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดลาป่วย ให้ได้รับเงินประจำตำแหน่งระหว่างลาได้ในปีหนึ่งไม่เกินหกสิบวันทำการมาตรา 20 มาตรา ๒๐ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดลาคลอดบุตร ให้ได้รับเงินประจำตำแหน่งระหว่างลาสำหรับผู้นั้นได้ไม่เกินเก้าสิบวันมาตรา 21 มาตรา ๒๑ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดลากิจส่วนตัว ให้รับเงินประจำตำแหน่งระหว่างลาได้ในปีหนึ่งไม่เกินสี่สิบห้าวันทำการ แต่ในปีที่เริ่มรับราชการให้จ่ายเงินประจำตำแหน่งระหว่างลาได้ไม่เกินสิบห้าวันทำการมาตรา 22 มาตรา ๒๒ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดลาพักผ่อนประจำปี ให้ได้รับเงินประจำตำแหน่งระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบสำนักนายกรัฐมนตรีว่าด้วยการลาของข้าราชการมาตรา 23 มาตรา ๒๓ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดยังไม่เคยอุปสมบทในพระพุทธศาสนาหรือยังไม่เคยประกอบพิธีฮัจย์ ณ เมืองเมกกะ ประเทศซาอุดิอาระเบีย หากได้รับราชการมาแล้วไม่น้อยกว่าสิบสองเดือน และได้รับอนุญาตให้ลาอุปสมบทหรือลาไปประกอบพิธีฮัจย์ ณ เมืองเมกกะมาตรา 23 ประเทศซาอุดิอาระเบีย แล้วแต่กรณี ให้ได้รับเงินประจำตำแหน่งระหว่างลาได้ไม่เกินหกสิบวันมาตรา 24 มาตรา ๒๔ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดได้รับอนุญาตให้ลาไปศึกษา ฝึกอบรม ดูงาน หรือปฏิบัติการวิจัย ให้ได้รับเงินประจำตำแหน่งระหว่างลาได้ไม่เกินหกสิบวันมาตรา 25 มาตรา ๒๕ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดลาไปปฏิบัติงานในองค์การระหว่างประเทศ ไม่มีสิทธิได้รับเงินประจำตำแหน่งระหว่างลามาตรา 26 มาตรา ๒๖ ข้าราชการตำรวจซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งผู้ใดลาติดตามคู่สมรส ไม่มีสิทธิได้รับเงินประจำตำแหน่งระหว่างลามาตรา 27 มาตรา ๒๗ ในกรณีมีการกำหนดตำแหน่งและจำนวนตำแหน่งที่จะได้รับเงินประจำตำแหน่งตามพระราชกฤษฎีกานี้เพิ่มขึ้นจากที่มีอยู่แล้วในวันก่อนวันที่พระราชกฤษฎีกานี้ใช้บังคับ ให้สำนักงานตำรวจแห่งชาติรายงานให้คณะกรรมการพิจารณาเงินเดือนแห่งชาติทราบภายในเดือนธันวาคมของทุกปีมาตรา 28 มาตรา ๒๘ ข้าราชการตำรวจซึ่งดำรงตำแหน่งที่มีสิทธิได้รับเงินประจำตำแหน่งอยู่ในวันก่อนวันที่พระราชกฤษฎีกานี้ใช้บังคับ ให้ยังคงมีสิทธิได้รับเงินประจำตำแหน่งในอัตราของตำแหน่งนั้นต่อไปจนกว่าจะมีการเปลี่ยนแปลงมาตรา 29 มาตรา ๒๙ ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการ แพทองธาร ชินวัตร นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๙๘ วรรคสาม แห่งพระราชบัญญัติตำรวจแห่งชาติ พ.ศ. ๒๕๖๕ บัญญัติให้ข้าราชการตำรวจตำแหน่งใดจะได้รับเงินประจำตำแหน่งท้ายพระราชบัญญัติดังกล่าวในอัตราใดให้เป็นไปตามที่กำหนดในพระราชกฤษฎีกา จึงจำเป็นต้องตราพระราชกฤษฎีกานี้